Oficiālais Vēstnesis 032 , 11/05/1960 Lpp. 0777 - 0779

Speciālizdevums dāņu valodā: Sērija I Nodaļa 1959-1962 Lpp. 0044

Speciālizdevums angļu valodā: Sērija I Nodaļa 1959-1962 Lpp. 0046

Speciālizdevums grieķu valodā Nodaļa 12 Sējums 1 Lpp. 0035

Speciālizdevums spāņu valodā: Nodaļa 12 Sējums 1 Lpp. 0043

Speciālizdevums portugāļu valodā Nodaļa 12 Sējums 1 Lpp. 0043



Noteikumi Eiropas Atomenerģijas kopienas Sagādes aģentūrai, ar ko noteic, kā pieprasījums jāsamēro ar rūdas, izejmateriālu un īpašo skaldmateriālu piedāvājumu EIROPAS ATOMENERĢIJAS KOPIENAS SAGĀDES AĢENTŪRA, ņemot vērā Līguma noteikumus, un jo īpaši tā 60. panta sesto daļu; apspriedusies ar aģentūras padomdevēju komiteju, Ņemot vērā Euratom Komisijas 1960. gada 5. maija lēmumu, ar ko nosaka dienu, kad Sagādes aģentūrai jāuzsāk pildīt tās pienākumus un jāapstiprina šie noteikumi, un jo īpaši minētā lēmuma 3. un 4. pantu, kas ir saistīts ar šo noteikumu spēkā stāšanās procedūrām; tā kā, lai veiktu savus pienākumus saskaņā ar Līguma 52. pantā norādītajiem principiem, aģentūrai attiecībā uz katru produktu un, pamatojoties uz deklarācijām, kas aptver lietotāju noteiktās prasības un ražotāju aprēķinātos pieejamos krājumus, ir pilnīga informācija par stāvokli tirgū; tā kā procedūras, kas pieprasījumu samēro ar piedāvājumu, nepieciešams noteikt tā, lai sekmētu dažādas piegādes iespējas, kas jāizpilda; tā kā šo procedūru ieviešanā ietverti tādi pārejas posma pasākumi, kas sekmēs to pakāpenisku piemērošanu; IR PIEŅĒMUSI ŠOS NOTEIKUMUS. 1. pants Lietotāji, kad aģentūra pieprasa, to informē par savām prasībām, kas konkrētā periodā noteiktas attiecībā uz rūdu, izejmateriāliem un īpašiem skaldmateriāliem, kā paredzēts 3. pantā, un, pamatojoties uz jau spēkā esošajiem līgumiem, - par to piegādes programmām. Deklarācijās norāda: 1) produkta apzīmējumu; 2) specifiku un ķīmisko un fizikālo sastāvu, un citas attiecīgās specifikācijas; 3) daudzumu (kas izteikts metriskās mērvienībās); 4) izcelsmes vietu; 5) paredzēto lietojumu; 6) piegādes termiņus; 7) samaksas nosacījumus, kas nav saistoši. 2. pants Ražotāji, kad aģentūra pieprasa, noteiktā perioda sākumā to informē par saviem minētajā periodā esošajiem krājumiem, un par savu paredzamo produkciju, kā paredzēts 3. pantā, un, pamatojoties uz jau spēkā esošajiem līgumiem, - par to piegādes programmām. Deklarācijās norāda: 1) produkta apzīmējumu; 2) specifiku un ķīmisko un fizikālo sastāvu, un citas attiecīgās specifikācijas; 3) daudzumu (kas izteikti metriskās mērvienībās); 4) izcelsmes vietu; 5) piegādes termiņus; 6) samaksas nosacījumus, kas nav saistoši. 3. pants Aģentūra pēc padomdevējas komitejas atzinuma iegūšanas nosaka un Eiropas Kopienu Oficiālajā Vēstnesī publicē termiņu, kādā lietotājiem un ražotājiem jāiesniedz aģentūrai 1. un 2. pantā noteiktās deklarācijas, un periodu, par kuru tās iesniedz. 4. pants Ja ir visas deklarācijas, kas sagatavotas saskaņā ar šīs regulas 1. un 2. pantu, aģentūra ar apkārtrakstu informē Kopienas lietotājus un ražotājus par būtiskajiem datiem un tirgus tendencēm, kā arī, ja nepieciešams, par piegādes iespējām un iespējamo noieta tirgu trešās valstīs. 5. pants Ja attiecībā uz konkrētu produktu, un jo īpaši, ja aģentūra uzņemas iniciatīvu, Komisija, uzklausījusi padomdevēju komiteju, uzskata, ka tirgus situācija skaidri rāda, ka piedāvājuma atlikums pārsniedz pieprasījumu, tā, piemērojot atbilstīgu direktīvu, var aicināt aģentūru piemērot iepriekš norādīto vienkāršoto procedūru: a) pamatojoties uz informāciju, kas iegūta no deklarācijām, kas sagatavotas saskaņā ar šīs regulas 1. un 2. pantu, aģentūra, ieguvusi padomdevējas komitejas atzinumu, paredz vispārējus nosacījumus, kas jāievēro attiecīgā produkta piegādes līgumos; b) šie vispārējie nosacījumi jādara zināmi iesaistītajām pusēm, kam tiks piešķirtas pilnvaras vest sarunas bez starpniekiem un parakstīt līgumus; c) līgumi jādara zināmi aģentūrai un jāuzskata, ka tā ir tos noslēgusi, ja aģentūra 8 dienu laikā no līgumu saņemšanas iesaistītajām pusēm nedara zināmus iebildumus. Šajā pantā noteiktā procedūra neattiecas uz tiem piegādes līgumiem, kas ir saistīti ar īpašiem skaldmateriāliem. 6. pants Ja izņēmumi noteikti 5. pantā, pieprasījumu samēro ar piedāvājumu atbilstoši šādai procedūrai: Lietotāji par aģentūras noteiktajiem periodiem un līdz šo periodu sākumam paziņo aģentūrai par savām prasībām attiecībā uz rūdas, izejmateriālu un speciālo skaldmateriālu piedāvājumu. Tiklīdz šīs prasības tiek apzinātas, aģentūra, uzaicinot iesniegt piedāvājumus un norādot visas attiecīgās specifikācijas, nosaka dienas, līdz kurām Kopienas ražotāji ir uzaicināti iesniegt savus piedāvājumus, un attiecīgus periodus, par kuriem Kopienas ražotāji ir uzaicināti iesniegt savus piedāvājumus. Iesniedzot savus piedāvājumus, tiks uzskatīts, ka Kopienas ražotāji ir izpildījuši pienākumus, kas tiem ir uzlikti, saskaņā ar Līguma 57. panta 2. punkta otro daļu; tiklīdz minētie piedāvājumi tiks saņemti, aģentūra izlems, vai tā izmantos savas izvēles tiesības, un, ja izmantos, tad noteiks daudzumu, uz kuru attieksies izvēle. Aģentūra paziņo lietotājiem par konkursiem un pieteikumu skaitu, ko tā ir saņēmusi, un iesaistītajām pusēm dara zināmus nosacījumus, kuriem jāatbilst pieteikumiem, un procedūras, saskaņā ar kurām slēdz līgumus. 7. pants Neatkarīgi no procedūrām, kas noteiktas šīs Regulas 5. un 6. pantā, lietotāji jebkurā laikā var iesniegt aģentūrai pieteikumus vai izdarīt tai pasūtījumus. Šādi pasūtījumi attiecībā uz tirgū pieejamo piedāvājumu ir jāizpilda pēc vislabākajiem nosacījumiem. 8. pants Šī regula pilnībā stājas spēkā 1960. gada 1. jūnijā attiecībā uz tiem līgumiem, kas saistīti ar īpašo skaldmateriālu piedāvājumu. Attiecībā uz līgumiem par rūdas un izejmateriālu piedāvājumu, 5. un 6. panta īstenošanu atliek uz sešiem mēnešiem, sākot ar minēto datumu, un tie stājas spēkā 1960. gada 1. decembrī. Minētajā periodā līgumiem, kas pēc klasifikācijas atbilst šīs daļas noteikumiem, vēl ir vajadzīgs Komisijas iepriekšējs apstiprinājums, saskaņā ar Līguma 222. pantu. Briselē, 1960. gada 5. maijā Eiropas Atomenerģijas kopienas Sagādes aģentūras vārdā — ģenerāldirektors E. Spaak --------------------------------------------------